יום פעילות בפארקים הפתוחים של לונדון | מסלולי טיול וצרכנות תיירותית
אתר הבית » אטרקציות מומלצות » אטרקציות מומלצות בעולם » אטרקציות מומלצות בטבע בעולם » יום פעילות בפארקים הפתוחים של לונדון
החל בגנים מלכותיים ועד שדות בור היסטוריים, לא חסרים מקומות בלונדון בהם ניתן ליהנות באוויר הפתוח. למעשה, כשליש משטחה של לונדון מורכב מאזורים ירוקים, ועובדה זו הופכת אותה לאחת מהבירות הירוקות בעולם.
עם מגוון של פעילויות, משחיה ושיט לתאטרון רחוב וארוחות גורמה, מובטח לכם יום עמוס של פעילויות באוויר הפתוח של לונדון.
בוקר: שחיה בהאמפסטד הית’
מהאמפסטד הית’ (Hampstead Heath), הנמצאת בראש הגבעה שמעל לכפר האמפסטד, נשקף נוף פנורמי נהדר של העיר. אל תשכחו את המצלמה, כך שתוכלו לצלם מראש גבעת הפרלמנט (Parliament Hill). מקום זה הוא בין היחידים בלונדון בהם ניתן לשחות באגמים טבעיים. ישנו אגם לגברים, אגם לנשים וגם אגם מעורב, שם תוכלו לטבול לצד הברווזים ללא חשש מתוספת כלור. אם אתם מעדיפים משהו יותר מזוכך, יש גם את הלידו שבגבעת הפרלמנט, שם ישנה בריכת חוץ בגודל 65 על 25 מטר, ובריכת ילדים.
ארוחת צהריים במסעדת קנווד האוס
בהאמפסטד הית’ נמצא בית קנווד (Kenwood House), רכוש אנגלי שעבר בירושה, שם תוכלו לראות יצירות מופת מאת רמברנט, טרנט, ריינולדס, גינסבורו וורמיר, כל זאת ללא תשלום.
עצרו לארוחת צהרים באחד משני בתי הקפה- הברוהאוס (The Brewhouse) והסטיוארט’ס רום (The Steward’s Room) – הנמצאים באגף שבו גרו המשרתים בבית קנווד.
אם מזג האוויר נעים, תוכלו ליהנות מישיבה בגינה היפה שבחוץ.
אחר צהרים: שיט בסרפנטיין בהייד פארק
לאחר ארוחת הצהרים, המשיכו להייד פארק- פארק מלכותי ענק במרכז לונדון.
בקרו בתצוגות ללא תשלום בגלריית סרפנטיין והמשיכו לסיור בסירת שיט בנהר. (אם אינכם מרגישים אנרגטיים במיוחד, אולי תעדיפו לקחת את הסירה הסולארית).
על גדות הנהר תמצאו את ה-Serpentine Bar $ Kitchen אשר עבר לאחרונה מתיחת פנים. תוכלו לעצור שם לתה ועוגה מול נוף נפלא של הנהר.
ערב: Inn the Park ותאטרון באוויר הפתוח
Inn The Park במרכזו של פארק סיינט ג’יימס הוא המקום המושלם לארוחת ערב. המסעדה, אשר מנוהלת על ידי המסעדן הלונדוני אוליבר פייטון, מגישה מאכלים בריטיים עונתיים בשימוש בחומרי גלם מקומיים.
סיימו את היום בביקור בתאטרון באוויר הפתוח בפארק ריג’נט (Regent’s Park Open Air Theatre) אשר פתוח ממאי עד ספטמבר. כאן תוכלו לראות הכל – משייקספיר ועוד קומדיות עכשוויות בנוף הקסום של ריג’נטס פארק. במקום יש גם בר, בו תוכלו ללגום משקה אל מול השמש השוקעת.
אטרקציות מומלצות בטבע בעולם אטרקציות מומלצות לגיל הזהב אטרקציות מומלצות לילדים אטרקציות מומלצות למבוגרים אטרקציות מומלצות למשפחה אטרקציות מומלצות לנוער אטרקציות מומלצות לצעירים גנים ופארקים בעולם מסלול טיול ליום שלם מסלולי טיול בדרגת קושי קלה מסלולי טיול לגיל הזהב מסלולי טיול לילדים מסלולי טיול למבוגרים מסלולי טיול למשפחות מסלולי טיול לנוער מסלולי טיול לצעירים מסלולי טיול מומלצים באביב מסלולי טיול מומלצים בחורף מסלולי טיול מומלצים בסתיו מסלולי טיול מומלצים בקיץ מסלולי טיול עירוני מקומות ואזורי טיול מומלצים בחו''ל טיול, לונדון, פארקים, פעילות